Vengriyada Football Leaks asoschisi hisoblanadigan haker qo‘lga tushdi, deb xabar beradi Sabado. 30 yoshli portugaliyalik Rui Pintu Budapeshtda hibsga olingan va tez orada vataniga ekstraditsiya qilinadi. U «Benfika» klubiga tegishli bo‘lgan elektron hujjatlarni o‘g‘rilaganlikda gumonlanmoqda. Agar sud uni aybdor deb topsa, 10 yilga qamalishi mumkin. Pintu Football Leaks asoschisi hisoblanadi. U 2015 yildan beri Budapeshtdagi shtab-kvartirasida xufyona ishlab, futbol klublarining ma’lumotlar bazasi va elektron pochtasini buzish bilan shug‘ullanib kelayotgan edi.